चीन ने पाकिस्तान को दिया मदद का भरोसा  
चीन ने कहा है कि पाक की स्थिरता और तरक्की दक्षिण एशिया की स्थिरता और तरक्की से जुड़ी हुई है और वह पाक के विकास के लिए मदद करेगा।
चीन ने मंगलवार को एक बार फिर पाकिस्तान की तारीफ की और मदद का भरोसा दिया है। चीन के विदेश मंत्रालय के प्रवक्ता होंग ली ने कहा है कि दक्षिण एशिया में पाकिस्तान एक अहम मुल्क है। चीन ने कहा है कि पाकिस्तान की स्थिरता और तरक्की दक्षिण एशिया की स्थिरता और तरक्की से जुड़ी हुई है।  चीन ने ये भी कहा है कि वो पाकिस्तान की मदद करता रहेगा ताकि वहां विकास हो सके। चीन का ये बयान अमेरिका और पाकिस्तान के बिगड़ते रिश्तों के बीच आया है। चीन हमेशा से पाकिस्तान का दोस्त रहा है।